CELEX: 32017D2262
Language: da
Date: 2017-12-04 00:00:00
Title: Rådets afgørelse (EU, Euratom) 2017/2262 af 4. december 2017 om udpegelse af medlemmerne af det udvalg, der er omhandlet i artikel 255 i traktaten om Den Europæiske Unions funktionsmåde

8.12.2017   
            
            
               DA
            
            
               Den Europæiske Unions Tidende
            
            
               L 324/50
            
         RÅDETS AFGØRELSE (EU, Euratom) 2017/2262
   af 4. december 2017
   om udpegelse af medlemmerne af det udvalg, der er omhandlet i artikel 255 i traktaten om Den Europæiske Unions funktionsmåde
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 255, stk. 2,
   under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1,
   under henvisning til initiativ fra Domstolens præsident af 10. oktober 2017, og
   ud fra følgende betragtninger:
   
               (1)
            
            
               I henhold til artikel 255, stk. 1, i traktaten om Den Europæiske Unions funktionsmåde nedsættes der et udvalg, der skal afgive udtalelse om kandidaternes kvalifikationer til at udøve embederne som dommer og generaladvokat ved Domstolen og Retten, inden medlemsstaternes regeringer foretager udnævnelserne (i det følgende benævnt »udvalget«).
            
         
               (2)
            
            
               Udvalget skal bestå af syv personer, der er valgt blandt tidligere medlemmer af Domstolen og Retten, medlemmer af de højeste nationale retter og jurister, hvis faglige kvalifikationer er almindeligt anerkendt, heraf én foreslået af Europa-Parlamentet.
            
         
               (3)
            
            
               Der bør tages hensyn til en ligelig sammensætning af udvalget, navnlig for så vidt angår det geografiske grundlag og for så vidt angår repræsentationen af medlemsstaternes retssystemer.
            
         
               (4)
            
            
               Medlemmerne af udvalget og formanden for udvalget bør derfor udpeges —
            
         VEDTAGET DENNE AFGØRELSE:
   Artikel 1
   For en periode på fire år fra den 1. marts 2018 udpeges følgende til medlemmer af det udvalg, der er omhandlet i artikel 255 i traktaten om Den Europæiske Unions funktionsmåde:
   
                
            
            
               Christiaan TIMMERMANS, formand
            
         
                
            
            
               Simon BUSUTTIL
            
         
                
            
            
               Frank CLARKE
            
         
                
            
            
               Carlos LESMES SERRANO
            
         
                
            
            
               Maria Eugénia MARTINS DE NAZARÉ RIBEIRO
            
         
                
            
            
               Andreas VOSSKUHLE
            
         
                
            
            
               Mirosław WYRZYKOWSKI
            
         Artikel 2
   Denne afgørelse træder i kraft den 1. marts 2018.
   
      Udfærdiget i Bruxelles, den 4. december 2017.
      
         
            På Rådets vegne
         
         U. PALO
         
            Formand